text: কাউয়ারখোপ বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
  
  আয়তন 
  কাউয়ারখোপ ইউনিয়নের আয়তন ৬১৪৪ একর (২৪.৮৬ বর্গ কিলোমিটার)।
  
  জনসংখ্যা 
  ২০১১ সালের পরিসংখ্যান অনুযায়ী কাউয়ারখোপ ইউনিয়নের লোকসংখ্যা ২০,৩৫৩ জন। এর মধ্যে পুরুষ ১০,২১৮ জন এবং মহিলা ১০,১৩৫ জন।
  
  অবস্থান ও সীমানা 
  রামু উপজেলার মধ্যাংশে কাউয়ারখোপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের  পশ্চিমে রাজারকূল ইউনিয়ন, ফতেখাঁরকূল ইউনিয়ন ও জোয়ারিয়ানালা ইউনিয়ন; উত্তরে রাজারকূল ইউনিয়ন ও গর্জনিয়া ইউনিয়ন; পূর্বে গর্জনিয়া ইউনিয়ন, কচ্ছপিয়া ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং দক্ষিণে বান্দরবান জেলার নাইক্ষ্যংছড়ি উপজেলার সোনাইছড়ি ইউনিয়ন ও ঘুমধুম ইউনিয়ন ও রামু উপজেলাধীন খুনিয়াপালং ইউনিয়ন অবস্থিত।
  
  প্রশাসনিক কাঠামো 
  কাউয়ারখোপ ইউনিয়ন রামু উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
   উখিয়ারঘোনা
   কাউয়ারখোপ
   মনিরঝিল
   লট উখিয়ারঘোনা
  
  শিক্ষা ব্যবস্থা 
  কাউয়ারখোপ ইউনিয়নের সাক্ষরতার হার ২১.৮৭%। এ ইউনিয়নে ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  মাধ্যমিক বিদ্যালয়
   কাউয়ারখোপ হাকিম রহিমা উচ্চ বিদ্যালয়
  
  প্রাথমিক বিদ্যালয়
   উখিয়ারঘোনা সরকারি প্রাথমিক বিদ্যালয়
   কাউয়ারখোপ সরকারি প্রাথমিক বিদ্যালয়
   মনিরঝিল সরকারি প্রাথমিক বিদ্যালয়
   লট উখিয়ারঘোনা সরকারি প্রাথমিক বিদ্যালয়
  
  যোগাযোগ ব্যবস্থা 
  কাউয়ারখোপ ইউনিয়নে যোগাযোগের প্রধান সড়ক হল রামু-কচ্ছপিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
  
  খাল ও নদী 
  কাউয়ারখোপ ইউনিয়নের মধ্য দিয়ে প্রবাহিত হচ্ছে বাঁকখালী নদী।
  
  জনপ্রতিনিধি 
   বর্তমান চেয়ারম্যান: মোস্তাক আহমেদ
  
  আরও দেখুন 
   রামু উপজেলা
   রামু থানা
   কক্সবাজার জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:রামু উপজেলার ইউনিয়ন
title: কাউয়ারখোপ ইউনিয়ন